stanford-oval/wikipedia huggingface dataset:
ดิจิมอนเทมเมอร์ส

| --- | --- |
ดิจิมอนเทมเมอร์ส
デジモンテイマーズ
ชื่อภาษาอังกฤษ: Digimon Tamers
แนว: พจญภัย, ต่อสู้, การ์ดเกม
อนิเมะ
ดิจิมอนเทมเมอร์ส
กำกับโดย: ยูคิโอะ ไคซาวะ
อำนวยการสร้างโดย: ฮิโรมิ เซคิ
เขียนบทโดย: จิอากิ โคนากะ
ดนตรีโดย: ทาคาโนริ อาริซาวะ
สตูดิโอ: โตเอแอนิเมชัน
ดิจิมอนเทมเมอร์ส (ญี่ปุ่น: デジモンテイマーズ; โรมาจิ: Dejimon Teimāzu ; อังกฤษ: Digimon Tamers) เป็นอนิเมะโทรทัศน์ในชุดดิจิตอลมอนสเตอร์ ลำดับที่ 3 ออกอากาศครั้งแรกเมื่อวันที่ 1 เมษายน ค.ศ. 2001 จนถึงวันที่ 31 มีนาคม ค.ศ. 2002 มีจำนวนตอนทั้งหมด 51 ตอน
เนื้อเรื่อง

วันหนึ่งเด็กชายผู้ชื่นชอบดิจิมอนชื่อ ทาคาโตะ ได้พบ บลูการ์ด โดยบังเอิญ ด้วยพลังที่พิเศษของ บลูการ์ด ที่สามารถเปลี่ยนเครื่องอ่านการ์ดให้กลายเป็น ดิจิไวซ์ และเมื่อทาคาโตะมองไปที่ดิจิไวซ์ ก็มีไข่ของดิจิมอน (ดิจิทามะ) ที่อยู่บนหน้าจอ เช้าวันต่อมา ดิจิทามะ เกิดแตกขึ้น ทาคาโตะ ก็เชื่อว่าจะมีดิจิมอนเกิดขึ้นมา และก็ได้ตามหาดิจิมอนที่เขาสร้างขึ้นมา จนกระทั่งเขามาพบดิจิมอนที่เขาฝันถึงก็คือ กิลมอน แล้วการเดินทางเพื่อไขปริศนาความลับของกิลมอนก็เริ่มขึ้น  เขาได้พบกับกิลมอนและเป็นเทมเมอร์ในที่สุด
ตัวละคร > เดวา

เดวา (デーヴァ) คือกลุ่มดิจิมอนที่เป็นลูกน้องของซูเซามอน ดิจิมอนทั้งหมดอยู่ในร่างสมบูรณ์ มีพื้นฐานมาจากปีนักษัตร ทั้งหมดถูกทำหน้าที่ตามหาคุรูมอนที่อยู่ในเรียลเวิลด์
เพลงประกอบ > Opening theme

The Biggest Dreamer ร้องโดย ญี่ปุ่น: 和田光司; โรมาจิ: Wada Kōji
เพลงประกอบ > Ending themes

My Tomorrow ร้องโดย AiM (ตอนที่ 1-23)
ญี่ปุ่น: Days -愛情と日常-; โรมาจิ: Days –Aijō To Nichijō–ร้องโดย AiM (ตอนที่ 24-51)
เพลงประกอบ > Insert songs

SLASH!!
EVO
3 Primary colors
การออกอากาศ

ดิจิมอนเทมเมอร์ส ออกอากาศทุกวันอาทิตย์ เวลา 9:00 - 9:30 น. ทางสถานีโทรทัศน์ฟูจิทีวี ในประเทศญี่ปุ่น ตั้งแต่วันที่ 1 เมษายน ค.ศ. 2001 จนถึงวันที่ 31 มีนาคม ค.ศ. 2002
ในประเทศไทย ได้ออกอากาศทางโมเดิร์นไนน์ทีวีในรายการช่อง 9 การ์ตูน ออกอากาศเมื่อวันที่ 1 มีนาคม จนถึง 23 สิงหาคม พ.ศ. 2546 ทุกวันเสาร์และวันอาทิตย์ เวลา 10:00 - 10:30 น. และได้ออกอากาศรีรันทุกวันเสาร์และวันอาทิตย์ เวลา 7:30 - 8:00 น. เช่นเดียวกับ 2 ภาคแรก แต่เนื่องจากมีการปรับผังใหม่ของสถานีในเดือนกันยายน พ.ศ. 2546 จึงทำให้รายการในช่วงนี้ถูกตัดออกจากผังรายการโมเดิร์นไนน์ ทีวี จึงทำให้ออกอาการอบรีรันไม่จบ
ดูเพิ่ม

เว็บไซต์อย่างเป็นทางการของโตเอะแอนิเมชัน
เว็บไซต์อย่างเป็นทางการของฟูจิเทเลวิชัน
DIGIMONTAMERS RESOURCES
บันไดแชนแนล
デジモンテイマーズ Blu-ray BOX
ดิจิมอนเทมเมอร์ส ที่เอกซ์ (ทวิตเตอร์)
จรัสพร บรรดาศักดิ์

จรัสพร บรรดาศักดิ์ ชื่อเล่น เดียร์ เกิดวันที่ 1 มีนาคม พ.ศ. 2536 ที่จังหวัดนครราชสีมา เป็นนักกีฬาวอลเลย์บอลหญิงทีมชาติไทย ผู้ทำหน้าที่ในตำแหน่งบอลเร็ว และเคยอยู่ร่วมสังกัดทีมสโมสรวอลเลย์บอลนครราชสีมา
ประวัติ

พ.ศ. 2556 จรัสพร บรรดาศักดิ์ ได้รับเลือกให้เป็นตัวแทนวอลเลย์บอลหญิงทีมชาติไทย เข้าแข่งขันศึกอินวิเตชัน ที่จัดขึ้น ณ ประเทศจีน รวมถึงในปีเดียวกัน เธอได้รับเลือกให้เป็นหนึ่งในตัวแทนนักวอลเลย์บอลหญิงทีมชาติไทยที่มีอยู่ทั้งหมด 22 คน ในการเข้าร่วมแข่งขันวอลเลย์บอลเวิลด์กรังด์ปรีซ์ 2014
เดือนมกราคม พ.ศ. 2557 จรัสพรได้ทำหน้าที่ร่วมกับมหาวิทยาลัยรัตนบัณฑิต สำหรับการแข่งขันวอลเลย์บอลในกีฬามหาวิทยาลัยแห่งประเทศไทย ครั้งที่ 41 และปีเดียวกันนี้ เธอได้ทำหน้าที่ร่วมกับสโมสรวอลเลย์บอลนครราชสีมา ในการแข่งขันวอลเลย์บอลหญิงชิงแชมป์สโมสรเอเชีย 2014 ที่จัดขึ้น ณ จังหวัดนครปฐม โดยในวันที่ 17 เมษายน ทีมของเธอสามารถชนะทีมสโมสรวอลเลย์บอลมาติน วาลามิน จากประเทศอิหร่านทั้ง 3 เซ็ต
เดือนกรกฎาคม พ.ศ. 2557 ได้มีการประกาศการร่วมทีมของจรัสพรกับทางสโมสรวอลเลย์บอลบางกอกกล๊าส และในเดือนกันยายนของปีเดียวกัน เธอได้เป็นตัวแทนวอลเลย์บอลหญิงทีมชาติไทย เข้าแข่งขันรายการวอลเลย์บอลหญิงชิงแชมป์เอเชียนคัพ 2014 ที่เซินเจิ้น ประเทศจีน โดยในวันที่ 6 กันยายน ทีมของเธอเป็นฝ่ายแพ้ทีมชาติไต้หวันที่ 2-3 เซ็ต ส่วนวันที่ 7 กันยายน ทีมของเธอเป็นฝ่ายแพ้ต่อทีมชาติคาซัคสถาน ทั้ง 3 เซ็ต และวันที่ 8 กันยายน ทีมของเธอเป็นฝ่ายแพ้ต่อทีมชาติญี่ปุ่น 3 เซ็ต ต่อมา ในวันที่ 12 กันยายน ซึ่งเป็นรอบชิงอันดับ 5 ทีมของเธอสามารถเป็นฝ่ายชนะทีมชาติไต้หวันทั้ง 3 เซ็ต
วันที่ 25 กันยายน พ.ศ. 2557 จรัสพรได้เข้าแข่งขันรายการวอลเลย์บอลหญิงชิงแชมป์โลก 2014 ที่เวโรนา ประเทศอิตาลี ซึ่งทีมของเธอเป็นฝ่ายแพ้ทีมชาติเนเธอร์แลนด์ทั้ง 3 เซ็ต และในวันที่ 28 กันยายน ทีมของได้เธอตกรอบแรก โดยเป็นฝ่ายแพ้ทีมชาติคาซัคสถานทั้ง 3 เซ็ต
พ.ศ. 2558 จรัสพรได้รับการเรียกตัวจากน.ต.ณัฐพนธ์ ศรีสมุทรนาค ในการเข้าทำหน้าที่ร่วมกับทีมชาติไทย สำหรับการแข่งขันวอลเลย์บอลหญิงระดับนานาชาติของปีดังกล่าว
ผลงาน

พ.ศ. 2557 : อันดับ 5 วอลเลย์บอลหญิงชิงแชมป์เอเชียนคัพ 2014 ที่เซินเจิ้น ประเทศจีน
วอลเลย์บอลเวิลด์กรังด์ปรีซ์ 2015 : อันดับที่ 9
2015 วีทีวีอินเตอร์เนชันแนลคัพ -  ชนะเลิศ
2013–2014 ไทยแลนด์ลีก -  ชนะเลิศ กับ นครราชสีมา
2014–2015 ไทยแลนด์ลีก -  ชนะเลิศ กับ บางกอกกล๊าส
2015 ไทยเดนมาร์คซูเปอร์ลีก -  ชนะเลิศ กับ บางกอกกล๊าส
2015 ชิงแชมป์สโมสรเอเชีย -  ชนะเลิศ กับ บางกอกกล๊าส
ผลงาน > วอลเลย์บอลชิงแชมป์โลก

2014 : ลำดับที่ 17
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
แหล่งข้อมูลอื่น

จรัสพร บรรดาศักดิ์ ที่อินสตาแกรม
จรัสพร บรรดาศักดิ์ ที่เฟซบุ๊ก
| ด ค กรายชื่อนักกีฬาวอลเลย์บอลหญิงทีมชาติไทย – วอลเลย์บอลหญิงเนชันส์ลีก 2024 |
| --- | --- | --- |
|  1 วิภาวี ศรีทอง  2 ปิยะนุช แป้นน้อย  3 พรพรรณ เกิดปราชญ์  4 ดลพร สินโพธิ์  5 ทัดดาว นึกแจ้ง   6 วริศรา สีทาเลิศ  7 วารุณี การรัมย์  8 กัญญารัตน์ ขุนเมือง  9 จิดาภา นาหัวหนอง  10 ดาริน ปิ่นสุวรรณ  11 ศศิภาพร จันทรวิสูตร  12 หัตถยา บำรุงสุข  13 กนกพร แสงทอง  14 สิริวัลย์ ดีแก้ว  15 ณัฐณิชา ใจแสน  16 พิมพิชยา ก๊กรัมย์  18 อัจฉราพร คงยศ  19 ชัชชุอร โมกศรี  20 สุพัตรา ไพโรจน์  21 ธนัชชา สุขสด  23 กัตติกา แก้วพิน  24 ฑิชากร บุญเลิศ  25 วิรัลยุพา อินทร์จันทร์  29 วิมลรัตน์ ทะนะพันธุ์  99 จรัสพร บรรดาศักดิ์  ผู้ฝึกสอน: ณัฐพนธ์ ศรีสมุทรนาค  |  1 วิภาวี ศรีทอง  2 ปิยะนุช แป้นน้อย  3 พรพรรณ เกิดปราชญ์  4 ดลพร สินโพธิ์  5 ทัดดาว นึกแจ้ง   6 วริศรา สีทาเลิศ  7 วารุณี การรัมย์  8 กัญญารัตน์ ขุนเมือง  9 จิดาภา นาหัวหนอง  10 ดาริน ปิ่นสุวรรณ  11 ศศิภาพร จันทรวิสูตร  12 หัตถยา บำรุงสุข  13 กนกพร แสงทอง  14 สิริวัลย์ ดีแก้ว  15 ณัฐณิชา ใจแสน  16 พิมพิชยา ก๊กรัมย์  18 อัจฉราพร คงยศ  19 ชัชชุอร โมกศรี  20 สุพัตรา ไพโรจน์  21 ธนัชชา สุขสด  23 กัตติกา แก้วพิน  24 ฑิชากร บุญเลิศ  25 วิรัลยุพา อินทร์จันทร์  29 วิมลรัตน์ ทะนะพันธุ์  99 จรัสพร บรรดาศักดิ์  ผู้ฝึกสอน: ณัฐพนธ์ ศรีสมุทรนาค  |  |
ประเทศพม่าในโอลิมปิกฤดูร้อน 2020

| ประเทศพม่า ในโอลิมปิกฤดูร้อน 2020 |
| --- | --- |
ธงชาติพม่า
รหัสประเทศ: MYA
เอ็นโอซี: คณะกรรมการโอลิมปิกพม่า
เว็บไซต์: www.myasoc.org (ในภาษาพม่า)
ณ โตเกียว, ประเทศญี่ปุ่น 23 กรกฎาคม ค.ศ. 2021 (2021-07-23) – 8 สิงหาคม ค.ศ. 2021 (2021-08-08)
นักกีฬา: 2 คน  ใน 2 ชนิดกีฬา
ผู้เชิญธงชาติ (พิธีเปิด): N/A
ผู้เชิญธงชาติ (พิธีปิด): N/A
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1948 1952 1956 1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
ประเทศพม่าเข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมการแข่งขันกีฬาโอลิมปิกครั้งที่ 17 ของประเทศ พม่าไม่ได้เข้าร่วมการแข่งขันกีฬาโอลิมปิกฤดูร้อน 1976 ที่มอนทรีออลด้วยเหตุผลทางการเมือง
จำนวนนักกีฬา

จำนวนนักกีฬาในการแข่งขันครั้งนี้ ประเทศพม่าส่งนักกีฬา 2 คน เข้าแข่งขันในกีฬาแบดมินตัน และยิงปืน คนละชนิดกีฬา
| กีฬา | ชาย | หญิง | รวม |
| --- | --- | --- | --- |
| แบดมินตัน | 0 | 1 | 1 |
| ยิงปืน | 1 | 0 | 1 |
| รวม | 1 | 1 | 2 |
แบดมินตัน

บทความหลัก: กีฬาแบดมินตันในโอลิมปิกฤดูร้อน 2020 และ กีฬาแบดมินตันในโอลิมปิกฤดูร้อน 2020 – รอบคัดเลือก
พม่าส่งนักแบดมินตันหนึ่งคนเข้าแข่งขันรายการโอลิมปิก เธท ฮาตาร์ ธูซาร ได้รับเลือกให้เข้าแข่งขันประเภทหญิงเดี่ยวในโอลิมปิกตามการจัดอันดับการแข่งขันชิงแชมป์โลกสู่โตเกียวของ BWF ซึ่งถือเป็นการเปิดตัวกีฬาประเภทนี้ของประเทศ
| นักกีฬา | รายการ | แบ่งกลุ่ม> คู่แข่ง คะแนน | แบ่งกลุ่ม> คู่แข่ง คะแนน | แบ่งกลุ่ม> อันดับ | แพ้คัดออก> คู่แข่ง คะแนน | ก่อนรองฯ> คู่แข่ง คะแนน | รอบรองฯ> คู่แข่ง คะแนน | ชิงชนะเลิศ/ทองแดง> คู่แข่ง คะแนน | ชิงชนะเลิศ/ทองแดง> อันดับ |
| --- | --- | --- | --- | --- | --- | --- | --- | --- | --- |
| เธท ฮาตาร์ ธูซาร | หญิงเดี่ยว |  ตุนจุง (INA) แพ้ (11–21, 8–21) |  ตัน (BEL) แพ้ (6–21, 8–21) | 3 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
ยิงปืน

บทความหลัก: กีฬายิงปืนในโอลิมปิกฤดูร้อน 2020 และ กีฬายิงปืนในโอลิมปิกฤดูร้อน 2020 – รอบคัดเลือก
พม่าได้รับคำเชิญจากคณะกรรมาธิการไตรภาคีให้ส่งนักกีฬายิงปืนอัดลมชายไปแข่งขันโอลิมปิก โดยต้องเป็นไปตามคะแนนขั้นต่ำที่ผ่านการคัดเลือก (MQS) ที่ได้รับในหรือก่อนวันที่ 5 มิถุนายน 2021
| นักกีฬา | รายการ | คัดเลือก> คะแนน | คัดเลือก> อันดับ | ชิงชนะเลิศ> คะแนน | ชิงชนะเลิศ> อันดับ |
| --- | --- | --- | --- | --- | --- |
| เย ตุน นึง | ปืนสั้นอัดลม 10 เมตร ชาย | 576 | 14 | ไม่ได้ผ่านเข้ารอบ | ไม่ได้ผ่านเข้ารอบ |
ประเทศมาซิโดเนียเหนือในโอลิมปิกฤดูร้อน 2020

| ประเทศมาซิโดเนียเหนือ ในโอลิมปิกฤดูร้อน 2020 |
| --- | --- |

รหัสประเทศ: MKD
เอ็นโอซี: คณะกรรมการโอลิมปิกแห่งมาซิโดเนียเหนือ
เว็บไซต์: www.mok.org.mk (ในภาษามาซิโดเนีย)
ณ โตเกียว, ประเทศญี่ปุ่น 23 กรกฎาคม ค.ศ. 2021 (2021-07-23) – 8 สิงหาคม ค.ศ. 2021 (2021-08-08)
นักกีฬา: 8 คน  ใน 7 ชนิดกีฬา
ผู้เชิญธงชาติ (พิธีเปิด): Arbresha Rexhepi Dejan Georgievski
ผู้เชิญธงชาติ (พิธีปิด): Magomedgadji Nurov
เหรียญ อันดับ 77:  ทอง 0 เงิน 1 ทองแดง 0 รวม 1 
การเข้าร่วมแข่งขันโอลิมปิกฤดูร้อน
1996 2000 2004 2008 2012 2016 2020 2024
การเข้าร่วมในนามของชาติอื่น
 ยูโกสลาเวีย (1920–1988)  ทีมอิสระ (1992)
ประเทศมาซิโดเนียเหนือ เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมการแข่งขันโอลิมปิกฤดูร้อนครั้งที่ 7 ติดต่อกันของประเทศ และเป็นครั้งแรกภายใต้ชื่อใหม่ของประเทศ มาซิโดเนียเหนือคว้าเหรียญเงินมาได้เป็นครั้งแรก โดยได้รับจากDejan Georgievski ในการแข่งขันเทควันโดรุ่นเกิน 80 กิโลกรัม ชาย โดยก่อนหน้านี้ประเทศนี้ได้รับเพียงเหรียญทองแดงเท่านั้น
ผู้ที่ได้รับเหรียญรางวัล

ข้อมูลเพิ่มเติม: สรุปเหรียญโอลิมปิกฤดูร้อน 2020
| เหรียญ | ชื่อ | กีฬา | รายการ | วันที่ |
| --- | --- | --- | --- | --- |
| 2 ! เงิน | Dejan Georgievski | Taekwondo | Men's +80 kg | 000000002025-07-27-000027 ก.ค. |
จำนวนนักกีฬา

| กีฬา | ชาย | หญิง | รวม |
| --- | --- | --- | --- |
| กรีฑา | 1 | 0 | 1 |
| ยูโด | 0 | 1 | 1 |
| คาราเต้ | 0 | 1 | 1 |
| ยิงปืน | 1 | 0 | 1 |
| ว่ายน้ำ | 1 | 1 | 2 |
| เทควันโด | 1 | 0 | 1 |
| มวยปล้ำ | 1 | 0 | 1 |
| รวม | 5 | 3 | 8 |
ประเทศเบลีซในโอลิมปิกฤดูร้อน 2020

| ประเทศเบลีซ ในโอลิมปิกฤดูร้อน 2020 |
| --- | --- |

รหัสประเทศ: BIZ
เอ็นโอซี: สมาคมโอลิมปิกและกีฬาเครือจักรภพเบลีซ
ณ โตเกียว, ประเทศญี่ปุ่น 23 กรกฎาคม ค.ศ. 2021 (2021-07-23) – 8 สิงหาคม ค.ศ. 2021 (2021-08-08)
นักกีฬา: 3 คน  ใน 2 ชนิดกีฬา
ผู้เชิญธงชาติ (พิธีเปิด): ซาแมนธา เดิร์กส์ ฌอน กิลล์
ผู้เชิญธงชาติ (พิธีปิด): อมาโด ครูซ
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1968 1972 1976 1980 1984 1988 1992 1996 2000 2004 2008 2012 2016 2020 2024
ประเทศเบลีซ เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมแข่งขันโอลิมปิกครั้งที่ 13 ของประเทศ แม้ว่าก่อนหน้านี้จะเคยเข้าร่วมการแข่งขันครั้งแรก 2 ครั้งภายใต้ชื่อ "บริติชฮอนดูรัส" ก็ตาม (1968 ที่เม็กซิโกซิตี และ 1972 ที่มิวนิก)
ทีมชาติเบลีซประกอบด้วยนักกีฬา 3 คน (ชาย 2 คน / หญิง 1 คน) แข่งขันใน 2 กีฬา (กรีฑาและเรือแคนู)
จำนวนนักกีฬา

จำนวนนักกีฬาในแต่ละชนิดกีฬามีดังต่อไปนี้
| กีฬา | ชาย | หญิง | รวม |
| --- | --- | --- | --- |
| กรีฑา | 1 | 1 | 2 |
| เรือแคนู | 1 | 0 | 1 |
| Total | 2 | 1 | 3 |
กรีฑา

บทความหลัก: กีฬากรีฑาในโอลิมปิกฤดูร้อน 2020 และ กีฬากรีฑาในโอลิมปิกฤดูร้อน 2020 – รอบคัดเลือก
เบลีซได้รับสิทธิ์เข้าร่วมการแข่งขันระดับสากลจากสหพันธ์กรีฑาโลก เพื่อส่งนักกรีฑา 2 คน (เพศละคน) ไปแข่งขันโอลิมปิก
:
Note–อันดับที่กำหนดไว้สำหรับการแข่งขันประเภทลู่จะอยู่ภายในกลุ่มของนักกีฬาเท่านั้น
Q = ผ่านเข้ารอบต่อไป
q = ผ่านเข้ารอบต่อไปในฐานะผู้แพ้ที่เร็วที่สุด หรือ ในการแข่งขันประเภทลาน โดยพิจารณาจากตำแหน่งโดยไม่บรรลุเป้าหมายการผ่านเข้ารอบ
NR = สถิติระดับประเทศ
N/A = รอบที่ไม่สามารถแข่งขันได้
Bye = นักกีฬาไม่จำเป็นต้องแข่งขันในรอบ
| นักกีฬา | รายการ | ฮีท> ผล | ฮีท> อันดับ | ก่อนรองฯ> ผล | ก่อนรองฯ> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
| ฌอน กิลล์ | 100 เมตร ชาย | 10.88 | 5 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
| ซาแมนธา เดิร์กส์ | 400 เมตร หญิง | — | — | 54.16 SB | 7 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
เรือแคนู

บทความหลัก: กีฬาเรือแคนูในโอลิมปิกฤดูร้อน 2020 และ กีฬาเรือแคนูในโอลิมปิกฤดูร้อน 2020 – รอบคัดเลือก
เรือแคนู > สปรินท์

เบลีซได้รับคำเชิญจากคณะกรรมาธิการไตรภาคีให้ส่งนักพายเรือแคนูลงแข่งขันประเภท K-1 1,000 เมตร ชาย ซึ่งถือเป็นการเปิดตัวกีฬาประเภทนี้ของประเทศ
| นักกีฬา | รายการ | ฮีท> เวลา | ฮีท> อันดับ | ก่อนรองฯ> เวลา | ก่อนรองฯ> อันดับ | รอบรองฯ> เวลา | รอบรองฯ> อันดับ | ชิงชนะเลิศ> เวลา | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
| อมาโด ครูซ | K-1 200 เมตร ชาย | 39.645 | 5 QF | 39.333 | 5 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
| อมาโด ครูซ | K-1 1,000 เมตร ชาย | 4:13.080 | 5 QF | 4:15.262 | 6 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
Qualification Legend: FA = Qualify to final (medal); FB = Qualify to final B (non-medal)
ประเทศมอลโดวาในโอลิมปิกฤดูร้อน 2020

| ประเทศมอลโดวา ในโอลิมปิกฤดูร้อน 2020 |
| --- | --- |

รหัสประเทศ: MDA
เอ็นโอซี: คณะกรรมการโอลิมปิกแห่งชาติสาธารณรัฐมอลโดวา
เว็บไซต์: www.olympic.md (ในภาษาโรมาเนีย)
ณ โตเกียว, ประเทศญี่ปุ่น 23 กรกฎาคม ค.ศ. 2021 (2021-07-23) – 8 สิงหาคม ค.ศ. 2021 (2021-08-08)
นักกีฬา: 20 คน  ใน 8 ชนิดกีฬา
ผู้เชิญธงชาติ (พิธีเปิด): Dan Olaru Alexandra Mîrca
ผู้เชิญธงชาติ (พิธีปิด): Andrian Mardare
เหรียญ อันดับ 86:  ทอง 0 เงิน 0 ทองแดง 1 รวม 1 
การเข้าร่วมแข่งขันโอลิมปิกฤดูร้อน
1996 2000 2004 2008 2012 2016 2020 2024
การเข้าร่วมในนามของชาติอื่น
 จักรวรรดิรัสเซีย (1900–1912)  โรมาเนีย (1924–1936)  สหภาพโซเวียต (1952–1988)  ทีมรวม (1992)
ประเทศมอลโดวา หรือชื่ออย่างเป็นทางการคือสาธารณรัฐมอลโดวา เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมทีกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ซึ่งถือเป็นครั้งที่ 7 ติดต่อกันที่ประเทศนี้เข้าร่วมการแข่งขันกีฬาโอลิมปิกฤดูร้อนในยุคหลังสหภาพโซเวียต
ผู้ที่ได้รับเหรียญรางวัล

ข้อมูลเพิ่มเติม: สรุปเหรียญโอลิมปิกฤดูร้อน 2020
| เหรียญ | ชื่อ | กีฬา | รายการ | วันที่ |
| --- | --- | --- | --- | --- |
| 3 ! ทองแดง | Serghei Tarnovschi | Canoeing | Men's C-1 1000 m | 000000002025-08-07-00007 ส.ค. |
จำนวนนักกีฬา

| กีฬา | ชาย | หญิง | รวม |
| --- | --- | --- | --- |
| ยิงธนู | 1 | 1 | 2 |
| กรีฑา | 2 | 4 | 6 |
| เรือแคนู | 1 | 2 | 3 |
| ยูโด | 2 | 0 | 2 |
| ยิงปืน | 0 | 1 | 1 |
| ว่ายน้ำ | 1 | 1 | 2 |
| ยกน้ำหนัก | 1 | 1 | 2 |
| มวยปล้ำ | 1 | 1 | 2 |
| รวม | 9 | 11 | 20 |
พระเจ้าบรมวงศ์เธอ พระองค์เจ้าพวงสร้อยสอางค์

| พระเจ้าบรมวงศ์เธอ พระองค์เจ้าพวงสร้อยสอางค์ |
| --- | --- |
พระเจ้าบรมวงศ์เธอ ชั้น 4 พระองค์เจ้าชั้นเอก

ประสูติ: 30 กันยายน พ.ศ. 2409
สิ้นพระชนม์: 27 กุมภาพันธ์ พ.ศ. 2493 (83 ปี)
พระราชทานเพลิง: 23 เมษายน พ.ศ. 2493 พระเมรุ ท้องสนามหลวง
ราชวงศ์: จักรี
พระบิดา: พระบาทสมเด็จพระจอมเกล้าเจ้าอยู่หัว
พระมารดา: เจ้าจอมมารดาเที่ยง ในรัชกาลที่ 4
พระเจ้าบรมวงศ์เธอ พระองค์เจ้าพวงสร้อยสอางค์ (30 กันยายน พ.ศ. 2409 — 27 กุมภาพันธ์ พ.ศ. 2493) เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง
พระประวัติ

พระเจ้าบรมวงศ์เธอ พระองค์เจ้าพวงสร้อยสอางค์ เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง (ธิดาพระยาอัพภันตริกามาตย์ (ดิศ โรจนดิศ)) เมื่อวันอาทิตย์ เดือน 10 แรม 6 ค่ำ ปีขาล ตรงกับวันที่ 30 กันยายน พ.ศ. 2409 มีพระเชษฐาและพระเชษฐภคินีร่วมพระมารดาได้แก่
พระเจ้าบรมวงศ์เธอ กรมหลวงสมรรัตนศิริเชฐ
พระเจ้าบรมวงศ์เธอ พระองค์เจ้าเสวตรวรลาภ
พระเจ้าบรมวงศ์เธอ พระองค์เจ้าศรีนาคสวาดิ
พระเจ้าบรมวงศ์เธอ กรมหมื่นราชศักดิ์สโมสร
พระเจ้าบรมวงศ์เธอ พระองค์เจ้ากนกวรรณเลขา
พระเจ้าบรมวงศ์เธอ พระองค์เจ้าหญิง
พระเจ้าบรมวงศ์เธอ กรมหมื่นพงษาดิศรมหิป
พระเจ้าบรมวงศ์เธอ พระองค์เจ้าแขไขดวง
พระเจ้าบรมวงศ์เธอ พระองค์เจ้าจรูญฤทธิเดช
ในเวลาประสูติพระเจ้าบรมวงศ์เธอ พระองค์เจ้าพวงสร้อยสอางค์นั้น พระเจ้ากาวิโลรสสุริยวงศ์ เจ้าเมืองเชียงใหม่ ให้เอาช้างไปขายที่เมืองพม่า พระเจ้ามินดงจึงประทานสังวาลเครื่องยศอย่างพม่ามาให้พระเจ้ากาวิโลรสสุริยวงศ์ พวกชาวเชียงใหม่ที่ไม่ชอบใจก็กล่าวหาว่า พระเจ้ากาวิโลรสสุริยวงศ์เอาใจออกหากไปเข้ากับพม่า พระเจ้ากาวิโลรสสุริยวงศ์จึงเอาสังวาลลงมาถวายพระบาทสมเด็จพระจอมเกล้าเจ้าอยู่หัวที่กรุงเทพมหานคร แล้วทูลเรื่องราวตามจริง พระบาทสมเด็จพระจอมเกล้าเจ้าอยู่หัวไม่ทรงระแวงพระเจ้ากาวิโลรสสุริยวงศ์ แต่ไม่ทรงรับสังวาลไว้ เพราะทรงรังเกียจว่า จะเป็นการรับเครื่องยศจากพม่า ฝ่ายพระเจ้ากาวิโลรสสุริยวงศ์ก็ไม่ยอมเอาสังวาลกลับไป เพราะเกรงจะเป็นมลทินว่า ยังคบหาพม่าอยู่ จึงถวายสังวาลนั้นให้แก่พระเจ้าบรมวงศ์เธอ พระองค์เจ้าพวงสร้อยสอางค์ โดยให้ช่างปรับปรุงเป็นเครื่องแต่งพระองค์ เป็นเหตุให้พระบาทสมเด็จพระจอมเกล้าเจ้าอยู่หัวพระราชทานพระนามว่า "พวงสร้อยสอางค์"
พระองค์มีศักดิ์เป็นพระญาติของสมเด็จพระเจ้าบรมวงศ์เธอ เจ้าฟ้ากุณฑลทิพยวดี พระมเหสีในพระบาทสมเด็จพระพุทธเลิศหล้านภาลัย โดยพระองค์สืบเชื้อสายมาจากจำปา ณ เวียงจันทน์ ซึ่งเป็นพระญาติของเจ้าจอมมารดาทองสุก พระราชธิดาของพระเจ้าอินทวงศ์แห่งเวียงจันทน์
พระเจ้าน้องนางเธอ พระองค์เจ้าพวงสร้อยสอางค์มีฝีพระหัตถ์ในการปรุงพระสุคนธ์  (น้ำอบ) จึงมีหน้าที่ปรุงพระสุคนธ์ถวายพระบาทสมเด็จพระจุลจอมเกล้าเจ้าอยู่หัว สมเด็จพระบรมเชษฐาธิราช
พระเจ้าบรมวงศ์เธอ พระองค์เจ้าพวงสร้อยสอางค์ สิ้นพระชนม์ในรัชกาลพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อวันที่ 27 กุมภาพันธ์ พ.ศ. 2493 พระชันษา 84 ปี มีพิธีพระราชเพลิงพระศพ ณ ท้องสนามหลวง เมื่อวันที่ 23 เมษายน พ.ศ. 2493 โดยใช้พระเมรุมาศองค์เดียวกับพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
พระเกียรติยศ

| ธรรมเนียมพระยศของ พระเจ้าบรมวงศ์เธอ พระองค์เจ้าพวงสร้อยสอางค์ |
| --- | --- |
ธงประจำพระอิสริยยศ
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

พระเจ้าลูกเธอ พระองค์เจ้าพวงสร้อยสอางค์ (30 กันยายน พ.ศ. 2409 — 11 พฤศจิกายน พ.ศ. 2411)
พระเจ้าน้องนางเธอ พระองค์เจ้าพวงสร้อยสอางค์ (11 พฤศจิกายน พ.ศ. 2411 — 23 ตุลาคม พ.ศ. 2453)
พระเจ้าบรมวงศ์เธอ พระองค์เจ้าพวงสร้อยสอางค์ (23 ตุลาคม พ.ศ. 2453 — 27 กุมภาพันธ์ พ.ศ. 2493)
พระเกียรติยศ > เครื่องราชอิสริยาภรณ์

พ.ศ. 2442 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2436 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.)
พ.ศ. 2447 –  เหรียญรัตนาภรณ์ รัชกาลที่ 4 ชั้นที่ 3 (ม.ป.ร.3)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
พ.ศ. 2454 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 2 (ป.ป.ร.2)
พ.ศ. 2481 –  เหรียญรัตนาภรณ์ รัชกาลที่ 8 ชั้นที่ 1 (อ.ป.ร.1)
พระเจ้าบรมวงศ์เธอ กรมหมื่นราชศักดิ์สโมสร

| พระเจ้าบรมวงศ์เธอ กรมหมื่นราชศักดิ์สโมสร |
| --- | --- |
พระเจ้าบรมวงศ์เธอ ชั้น 4 พระองค์เจ้าชั้นเอก

ประสูติ: 3 พฤศจิกายน พ.ศ. 2399
สิ้นพระชนม์: 13 พฤศจิกายน พ.ศ. 2474 (75 ปี)
หม่อม: หม่อมวาศน์ หม่อมส้มจีน  หม่อมไป๋
พระบุตร: 27 องค์
ราชสกุล: กมลาศน์
ราชวงศ์: จักรี
พระบิดา: พระบาทสมเด็จพระจอมเกล้าเจ้าอยู่หัว
พระมารดา: เจ้าจอมมารดาเที่ยง ในรัชกาลที่ 4
พระเจ้าบรมวงศ์เธอ กรมหมื่นราชศักดิ์สโมสร (3 พฤศจิกายน พ.ศ. 2399 - 13 พฤศจิกายน พ.ศ. 2474) อดีตองคมนตรีในพระบาทสมเด็จพระมงกุฎเกล้าเจ้าอยู่หัว มีพระนามเดิมว่า พระเจ้าลูกยาเธอ พระองค์เจ้ากมลาสน์เลอสรรค์ เป็นพระราชโอรสในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง
พระประวัติ

พระเจ้าบรมวงศ์เธอ กรมหมื่นราชศักดิ์สโมสร เป็นพระราชโอรสพระองค์ที่ 27 ในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง พระสนมเอก (ธิดาพระยาอัพภันตริกามาตย์ (ดิศ โรจนดิศ))  เมื่อวันจันทร์ เดือน 12 ขึ้น 6 ค่ำ ปีมะโรงอัฐศก จ.ศ. 1218  ตรงกับวันที่ 3 พฤศจิกายน พ.ศ. 2399 มีพระโสทรภราดาภคินีได้แก่
พระเจ้าบรมวงศ์เธอ กรมหลวงสมรรัตนศิริเชฐ
พระเจ้าบรมวงศ์เธอ พระองค์เจ้าเสวตรวรลาภ
พระเจ้าบรมวงศ์เธอ พระองค์เจ้าศรีนาคสวาดิ
พระเจ้าบรมวงศ์เธอ พระองค์เจ้ากนกวรรณเลขา
พระเจ้าบรมวงศ์เธอ พระองค์เจ้าหญิง
พระเจ้าบรมวงศ์เธอ กรมหมื่นพงษาดิศรมหิป
พระเจ้าบรมวงศ์เธอ พระองค์เจ้าแขไขดวง
พระเจ้าบรมวงศ์เธอ พระองค์เจ้าจรูญฤทธิเดช
พระเจ้าบรมวงศ์เธอ พระองค์เจ้าพวงสร้อยสอางค์
พระองค์มีศักดิ์เป็นพระญาติของสมเด็จพระเจ้าบรมวงศ์เธอ เจ้าฟ้ากุณฑลทิพยวดี พระอัครมเหสีในพระบาทสมเด็จพระพุทธเลิศหล้านภาลัย ผู้เป็นพระราชบิดาของพระบาทสมเด็จพระจอมเกล้าเจ้าอยู่หัวโดยพระองค์สืบเชื้อสายมาจากนายจำปา ณ เวียงจันทน์ ซึ่งเป็นพระญาติของเจ้าจอมมารดาทองสุก พระราชธิดาของพระเจ้าอินทวงศ์แห่งเวียงจันทน์
ปี พ.ศ. 2419 ขณะมีพระชันษาได้ 20 ปี ทรงผนวชเป็นพระภิกษุที่วัดบวรนิเวศราชวรวิหาร โดยมีสมเด็จพระมหาสมณเจ้า กรมพระยาปวเรศวริยาลงกรณ์  เป็นพระอุปัชฌาย์
พระองค์ทรงเริ่มรับราชการในรัชสมัยพระบาทสมเด็จพระจุลจอมเกล้าเจ้าอยู่หัว เมื่อครั้งฉลองกรุงรัตนโกสินทร์ 100 ปี เมื่อ พ.ศ. 2425 พระองค์ ทรงรับหน้าที่ซ่อมปรับปรุงเครื่องประดับประดาเครื่องศิลา กระถางต้นไม้ ประดับพระอารามวัดพระศรีรัตนศาสดาราม และกำกับราชการกรมช่างหล่อ
ปี พ.ศ. 2426 พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สถาปนาขึ้นเป็นพระองค์เจ้าต่างกรม มีพระนามตามจารึกในพระสุพรรณบัฏว่า พระเจ้าน้องยาเธอ กรมหมื่นราชศักดิ์สโมร
ในรัชสมัยพระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้ทรงดำรงตำแหน่งองคมนตรีเมื่อวันที่ 7 เมษายน พ.ศ. 2459 จนสิ้นพระชนม์
พระเจ้าบรมวงศ์เธอ กรมหมื่นราชศักดิ์สโมสร ประทับอยู่ที่วังบริเวณสี่กั๊กพระยาศรี ใกล้โรงพักสำราญราษฎร์ และสิ้นพระชนม์ในสมัยรัชกาลที่ 7 เมื่อวันศุกร์ เดือน 12 ขึ้น 4 ค่ำ ปีมะแม ตรีศก จ.ศ. 1293 ตรงกับวันที่ 13 พฤศจิกายน พ.ศ. 2474 สิริพระชันษา 74 ปี มีพระราชพิธีพระราชทานเพลิงพระศพเมื่อวันที่ 16 มีนาคม พ.ศ. 2476 ณ พระเมรุ วัดเทพศิรินทราวาสราชวรวิหาร